CELEX: 62015CN0096
Language: et
Date: 2015-02-26 00:00:00
Title: Kohtuasi C-96/15: Eelotsusetaotlus, mille on esitanud Tribunal de grande instance de Nanterre (Prantsusmaa) 26. veebruaril 2015 – Saint Louis Sucre SA, Saint Louis Sucre SNC õigusjärglane versus Directeur général des douanes et droits indirects

4.5.2015   
            
            
               ET
            
            
               Euroopa Liidu Teataja
            
            
               C 146/28
            
         Eelotsusetaotlus, mille on esitanud Tribunal de grande instance de Nanterre (Prantsusmaa) 26. veebruaril 2015 – Saint Louis Sucre SA, Saint Louis Sucre SNC õigusjärglane versus Directeur général des douanes et droits indirects
   (Kohtuasi C-96/15)
   (2015/C 146/34)
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de grande instance de Nanterre
   
      Põhikohtuasja pooled
   
   
      Kaebuse esitaja: Saint Louis Sucre SA, Saint Louis Sucre SNC õigusjärglane
   
      Vastustaja: Directeur général des douanes et droits indirects
   
      Eelotsuse küsimused
   
   
               1.
            
            
               Kas nõukogu 19. juuni 2001. aasta määruse nr 1260/2001 (1) artikli 15 lõikeid 2 ja 8, mida kohaldatakse lähtuvalt selle põhjendustest 9 ja 11 ning kohtuotsustest Zuckerfabrik Jülich I ja II, ning ühenduse õiguse üldpõhimõtteid alusetu rikastumise keelu, proportsionaalsuse ja ettevõtlusvabaduse kohta tuleb tõlgendada nii, et suhkrutootjal on õigus saada tagasi toodangumaksud, mis ta tasus kvoodikohase suhkrukoguse eest, mis oli 30. juunil 2006 veel laovarudes, kuna nõukogu 20. veebruari 2006. aasta määrusega nr 318/2006 (2) ei pikendanud toodangumaksude süsteemi pärast nimetatud kuupäeva?
            
         
               2.
            
            
                
               
                           a.
                        
                        
                           Kui vastus eelmisele eelotsuse küsimusele on jaatav, siis kas tootjatele tagastatava maksusumma aluseks peab võtma ainuüksi suhkrukoguse, mis oli laos 30. juunil 2006?
                        
                     
                           b.
                        
                        
                           Kui vastus eelmisele eelotsuse küsimusele on eitav, siis kas maksude tagastamise aluseks olev suhkrukogus peab põhinema ühenduse suhkruvarude muutumisel ajavahemikus 1. juuli 2001–30. juuni 2006?
                        
                     
         
               3.
            
            
               Kas tagasimaksmisele kuuluva maksu arvutustulemuse saamiseks võib teise eelotsuse küsimuse vastuses tuvastatud suhkruvaru õiguspäraselt korrutada ajavahemikul 2001/2006 kehtinud ühise turukorralduse ajal tuvastatud „keskmise kahju” kaalutud keskmisega või tuleb seda arvutada teistmoodi ja millisel viisil?
            
         
               4.
            
            
               Kui vastus eeltoodud küsimustele on jaatav, siis kas 19. veebruari 2007. aasta määrus nr 164/2007, millega määratakse kindlaks 2005/2006. turustusaastal kehtivad toodangumaksud suhkrusektoris (3), on kehtetu?
            
         
      (1)  Nõukogu 19. juuni 2001. aasta määrus (EÜ) nr 1260/2001 suhkrusektori turgude ühise korralduse kohta (EÜT L 178, lk 1; ELT eriväljaanne 03/33, lk 17).
   
      (2)  Nõukogu 20. veebruari 2006. aasta määrus (EÜ) nr 318/2006 suhkrusektori turgude ühise korralduse kohta (ELT L 58, lk 1).
   
      (3)  ELT L 51, lk 17.